|  |  |  |  |  |  |  |
| --- | --- | --- | --- | --- | --- | --- |
| Valstybės sienos apsaugos tarnybai prie Lietuvos Respublikos vidaus reikalų ministerijos  El. p. dvks@vsat.vrm.lt  VSF informacinė sistema  Informatikos ir ryšių departamentui prie Lietuvos Respublikos vidaus reikalų ministerijos  El. p. ird@vrm.lt  VSF informacinė sistema  Lietuvos Respublikos užsienio reikalų ministerijai  El. p. [urm@urm.lt](mailto:urm@urm.lt)  VSF informacinė sistema  Asmens dokumentų išrašymo centras prie Lietuvos Respublikos vidaus reikalų ministerijos  El. p. [adic@vrm.lt](mailto:adic@vrm.lt)  VSF informacinė sistema  Kopija.  Vidaus reikalų ministerijos Regioninės politikos departamento Vidaus saugumo fondo skyriui  El. p. [vilnius.rpd@vrm.lt](mailto:vilnius.rpd@vrm.lt) |  | 2019-02- | | Nr. | 2019/2- | |
|  |  |  |  | |  |
| **Kvietimas teikti paraiškas projektams, finansuojamiems nacionalinės Vidaus saugumo fondo 2014-2020 m. programos lėšomis** | | | | | | |

Kvietimo Nr. VSF2019.37

Vadovaudamiesi Vidaus saugumo fondo projektų administravimo ir finansavimo taisyklių, patvirtintų Lietuvos Respublikos vidaus reikalų ministro 2015 m. rugsėjo 3 d. įsakymu Nr. 1V-683 ,,Dėl Vidaus saugumo fondo projektų administravimo ir finansavimo taisyklių patvirtinimo" (2017 m. gruodžio 11 d. įsakymo Nr. 1V-849 redakcija) (toliau – administravimo taisyklės), 9 punktu, Atsakomybės ir funkcijų paskirstymo tarp institucijų, įgyvendinant nacionalinę Vidaus saugumo fondo 2014–2020 m. programą, tvarkos aprašu, patvirtintu 2015 m. sausio 27 d. Lietuvos Respublikos vidaus reikalų ministro įsakymu Nr. 1V-60 (2017 m. rugsėjo 20 d. įsakymo Nr. 1V-652 aktuali redakcija) bei nacionalinės Vidaus saugumo fondo 2014-2020 m. programos veiksmų įgyvendinimo planu, patvirtintu Lietuvos Respublikos vidaus reikalų ministro 2015 m. rugsėjo 29 d. įsakymu Nr. 1V-753 „Dėl nacionalinės Vidaus saugumo 2014 - 2020 m. programos veiksmų įgyvendinimo plano patvirtinimo" (2018 m. rugsėjo 17 d. įsakymo Nr. 1V-662) (toliau – programos veiksmų įgyvendinimo planas), kviečiame teikti paraiškas finansinei paramai gauti (toliau - paraiška).

**Paraiškų teikimo galutinė data:** **iki 2019 m. kovo 22 d. 15:30 val.**

**Paraiškų teikimo vieta: S. Konarskio g. 13, Vilnius, jeigu pristatomas elektroninis dokumentas - el. paštu:** [**info@cpva.lt**](mailto:info@cpva.lt)

**Klausimus, susijusius su paraiškos pildymu, teikti el. paštu:** [**info@cpva.lt**](mailto:info@cpva.lt) **arba tel. 8 5 249 9229, tel. 8 5 249 9252 arba tel. 8 5 219 1346.**

**Paraiškos teikimo tvarka**:

1. Pareiškėjai užpildo paraišką finansinei paramai gauti. Paraiškos formą galima rasti administravimo taisyklėse (https://www.e-tar.lt/portal/lt/legalAct/74430240520911e5b0f2b883009b2d06/GdwLKjmQZd). Paraiškos turi būti pateiktos **per VSF informacinę sistemą** [**https://vsfis.cpva.lt**](https://vsfis.cpva.lt)arba kaip pasirašyti popieriniai dokumentai, arba kaip elektroniniai dokumentai, pasirašyti saugiu elektroniniu parašu, priklausomai nuo to, kokią šių dokumentų formą pasirenka pareiškėjas. Po nustatyto termino pateiktos paraiškos nenagrinėjamos.
2. Jei paraiška teikiama kaip popierinis dokumentas, pareiškėjas turi pateikti vieną paraiškos originalą, kurio antraštiniame lape būtų žyma „Originalas“, vieną kopiją, kurios antraštiniame lape būtų žyma „Kopija“, ir elektroninę užpildytos paraiškos formos versiją el. paštu [info@cpva.lt](mailto:info@cpva.lt). Paraiškos originalo, kopijos ir elektroninės versijos turinys turi būti identiškas. Nustačius, kad paraiškos kopijos ar elektroninės versijos turinys neatitinka originalo, vadovaujamasi paraiškos originale nurodyta informacija. Paraiška gali būti pateikta registruotu laišku, per pašto kurjerį arba įteikta asmeniškai kvietime nurodytu adresu.
3. Jei paraiškėjai nėra įdiegę atitinkamų funkcinių galimybių paraišką pateikti per VSF informacinę sistemą <https://vsfis.cpva.lt> (pvz. nėra galimybės pasirašyti dokumentų saugiu elektroniniu parašu), maloniai prašome pateiktos paraiškos duomenis lygiagrečiai perkelti juos suvedant į VSF informacinės sistemos naujai registruojamų paraiškų pagal šį kvietimą skiltį.
4. Paraiška su jos priedais turi būti tvarkingai susegta į lengvai išardomą segtuvą ir sunumeruota, paraiškos kopija turi analogiškai atitikti paraiškos originalą. Elektroninė paraiškos versija turi būti pateikiama „MS Word“ formatu.
5. Paraiška turi būti teikiama su lydraščiu, kuriame turi būti nurodomas kvietimo teikti paraiškas numeris, projekto pavadinimas, dėl kurio teikiama paraiška bei nurodomi teikiami dokumentai.
6. Jei paraiška teikiama kaip elektroninis dokumentas, pareiškėjas užpildo vieną paraiškos egzempliorių ir pateikia jį nurodytu elektroniniu paštu: [info@cpva.lt](mailto:info@cpva.lt) kartu su lydraščiu (kaip nurodyta Kvietimo teikti paraiškas 4 punkte).
7. Pareiškėjas raštu ir (ar) žodžiu gali kreiptis į VšĮ Centrinę projektų valdymo agentūrą su klausimais dėl paraiškos formos pildymo. Įgaliotoji institucija pagal kompetenciją teikia informaciją ir konsultacijas projektų pareiškėjams dėl pildomų paraiškų turinio, projektų reikalavimų ir finansavimo sąlygų.
8. Paraiška gali būti teikiama kartu su partneriais, tokiu atveju prie paraiškos pridedama bendradarbiavimo sutartis, kurioje nustatomos pareiškėjo ir partnerių teisės ir pareigos kartu įgyvendinant projektą. Kai įgyvendinant projektą dalyvauja partneris, projekto vykdytojui taikomos taisyklės yra *mutatis mutandis* taikomos ir projekto partneriui.

**Projektų bendrieji atrankos kriterijai:**

1. projektas atitinka nacionalinę Vidaus saugumo fondo programos (toliau – Programa) strategiją;
2. projektu turi būti prisidedama prie bent vieno Programos konkretaus tikslo, kuriam pasiekti turi būti įgyvendinami nacionaliniai tikslai ir veiksmai;
3. projektas prisideda prie projektą įgyvendinsiančios valstybės institucijos ar įmonės strateginio veiklos plano ar Programos uždavinio (-ių) įgyvendinimo;
4. projektu siekiama aiškių ir realių kiekybinių bei kokybinių uždavinių;
5. projektas nebuvo gavęs ir šiuo metu negauna finansinės paramos iš ES fondų, struktūrinių fondų ar kitų Europos Bendrijų iniciatyvų arba nacionalinių šaltinių;
6. pareiškėjas organizaciniu požiūriu pajėgus tinkamai ir laiku įgyvendinti projektą;
7. projekto išlaidos atitinka fondo finansuotinų išlaidų kategorijas;
8. paraiškoje numatytas darbų, prekių ar paslaugų pirkimas bus atliekamas Lietuvos Respublikos viešųjų pirkimų įstatymo, Lietuvos Respublikos viešųjų pirkimų, atliekamų gynybos ir saugumo srityje, įstatymo ar Pirkimų, susijusių su žvalgybinio pobūdžio veikla, tvarkos aprašo, patvirtinto Lietuvos Respublikos Vyriausybės 2015 m. kovo 18 d. nutarimu Nr. 282 „Dėl pirkimų, susijusių su žvalgybinio pobūdžio veikla, tvarkos aprašo patvirtinimo“, nustatyta tvarka.

**Tinkamomis finansuoti išlaidomis laikoma:**

1. Išlaidos, kurios atitinka 2014 m. balandžio 16 d. Europos Parlamento ir Tarybos reglamento (ES) Nr. 514/2014, kuriuo nustatomos Prieglobsčio, migracijos ir integracijos fondo ir policijos bendradarbiavimo, nusikalstamumo prevencijos, kovos su juo ir krizių valdymo finansinės paramos priemonės bendrosios nuostatos (OL 2014 L 150, p. 112) finansavimo sritis ir jo tikslų taikymo sritį;

2. išlaidos, būtinos projektams įgyvendinti, t. y. prisidėti prie projekto tikslo, uždavinių ir rezultatų pasiekimo, ir turi būti numatytos projekto sutartyje;

3. išlaidos, patirtos ir apmokėtos tinkamu finansuoti laikotarpiu, t. y.:

3.1. išlaidos patirtos nuo 2014 m. sausio 1 d. iki 2022 m. gruodžio 31 d.;

3.2. išlaidos apmokėtos nuo 2014 m. sausio 1 d. iki 2023 m. birželio 30 d.;

3.3. išlaidos, kurios tampa tinkamos finansuoti keičiant Programą, laikomos atitinkančiomis finansavimo reikalavimus nuo tos dienos, kai įsigalioja Europos Komisijos sprendimas pakeisti Programą;

3.4. kiekvienam projektui taikomas projekto išlaidų tinkamumo finansuoti laikotarpis nustatomas projekto sutartyje;

4. išlaidos, patirtos projekto vykdytojų ir (ar) partnerių.

5. išlaidos, kurios yra realios, t. y. nulemtos faktiškai įvykusios ūkinės operacijos, pagrįstos apmokėjimo įrodymo ir pagrindimo dokumentais;

6. išlaidos, kurias įmanoma identifikuoti ir patikrinti, t. y. finansinės paramos lėšomis apmokamos išlaidos turi būti įtrauktos į apskaitą projekto vykdytojo sistemoje, vadovaujantis Lietuvos Respublikos teisės aktų, reglamentuojančių buhalterinę apskaitą, nuostatomis ir įtraukiamos į apskaitą taip, kad būtų įmanoma jas atskirti nuo kitų, su projekto įgyvendinimu nesusijusių, išlaidų.

**Netinkamomis finansuoti išlaidomis laikoma**:

1. skolos palūkanos;

2. pridėtinės vertės mokestis (toliau – PVM), išskyrus atvejus, kai buvo laikomasi šių sąlygų:

2.2.1. projekto vykdytojo įstaigos vadovas ir vyriausiasis finansininkas savo parašais patvirtina, kad projekto vykdytojas ar jam pavaldžios institucijos ar įstaigos, dalyvaujančios įgyvendinant projektą, PVM, įtraukto į atitinkamą projekto prašymą išlaidoms apmokėti, prašymą išlaidoms kompensuoti ar projekto išlaidų deklaraciją neturi teisės susigrąžinti;

2.2.2. jis skaičiuojamas nuo tinkamų išlaidų apmokestinamosios vertės;

2.3. žemės pirkimo išlaidos;

2.4. išlaidos, kurios padidina projekto sąnaudas, proporcingai nesukurdamos pridėtinės vertės;

2.5. nepagrįstai didelės išlaidos (išlaidos, kurių projekto vykdytojas negali pagrįsti ir (ar) rinkos kainas viršijančios išlaidos);

2.6. išlaidos, patirtos vykdant sutartis (jų dalį), sudarytas su tarpininkais ar konsultantais, kuriose darbų ar paslaugų kaina siejama su išlaidų dydžiu, nepagrįstu faktine atlikto darbo ar suteiktų paslaugų verte;

2.7. išlaidos, kurios anksčiau buvo finansuotos iš LR valstybės biudžeto ar kitų piniginių išteklių, kuriais disponuoja valstybė, ES struktūrinių fondų, kitų ES finansinės paramos priemonių ar kitos tarptautinės paramos lėšų ir kurioms apmokėti skyrus finansinės paramos lėšas, jos būtų pripažintos tinkamomis finansuoti ir (arba) apmokėtos daugiau nei vieną kartą;

2.8. išlaidos, patirtos atsiradus teigiamiems skirtumams dėl valiutos kurso pasikeitimo;

2.9. lėšų išgryninimo bei valiutos keitimo mokesčiai.

**Detali paraiškų vertinimo, pateikimo ir paraiškų rengimo tvarka nurodyta** Gairėse pareiškėjams, teikiantiems projektų paraiškas pagal nacionalinę Vidaus saugumo fondo 2014-2020 m. programą, patvirtintose VšĮ Centrinės projektų valdymo agentūros direktoriaus 2017 m. birželio 1 d. įsakymu Nr. 2017/8-144 (2018 m. rugsėjo 24 d. įsakymo Nr. 2018/8-225 redakcija) (<https://www.e-tar.lt/portal/lt/legalAct/75bc5cf0476411e7846ef01bfffb9b64/LSSdjxpOHn>).

**KVIEČIAME TEIKTI PARAIŠKAS ŠIEMS PROJEKTAMS:**

**Vidaus saugumo fondo dalis: Išorės sienų ir vizų finansinės paramos priemonė**

Pareiškėjas – Informatikos ir ryšių departamentas prie Lietuvos Respublikos vidaus reikalų ministerijos (toliau – IRD)

|  |  |  |  |  |  |
| --- | --- | --- | --- | --- | --- |
| Nr. | Konkretaus tikslo, nacionalinio tikslo, juos įgyvendinančio veiksmo bei kvietime teikti paraiškas projekto pavadinimas | Kvietime teikti paraiškas projekto finansavimas, eurais | | | Pareiškėjas |
| VSF lėšos | Bendrojo finansavimo lėšos | Iš viso |
| 1 | 2 | 5 | 6 | 7 |  |
| **2.** | **KONKRETUS TIKSLAS: SIENOS** | | | | |
| **2.2.** | **NACIONALINIS TIKSLAS: Bendrų ES standartų plėtojimas (ES valstybių narių sienų valdymo sistemų sąveika)** | | | | |
| **2.2.3.** | **Informacinės sistemos (VRIS), kiek ji reikalinga sienos kontrolei, pagrindinio ir rezervinio duomenų centrų atnaujinimas** | | | | |
| 2.2.3.2 | *Projektas:* VRIS pagrindinio ir rezervinio duomenų centrų komponentų atnaujinimas, II etapas | 295 295,00 | 98 432,00 | 393 727,00 | IRD |
| **2.4.** | **NACIONALINIS TIKSLAS: Nacionalinių pajėgumų stiprinimas** | | | | |
| **2.4.1.** | **Nacionalinės Šengeno informacinės sistemos (SIS) įgyvendinimas** | | | | |
| 2.4.1.2. | *Projektas:* Nacionalinės SIS plėtojimas diegiant papildomas saugos priemones | 600 000,00 | 200 000,00 | 800 000,00 | IRD |
| **3.** | **KONKRETUS TIKSLAS: VEIKLOS PARAMA** | | | | |
| **3.1.** | **NACIONALINIS TIKSLAS: Vizų srities veiklos parama** | | | | |
| **3.1.1.** | **Nacionalinės VIS veiklos valdymas** | | | | |
| 3.1.1.2. | *Projektas:* N.VIS techninės priežiūros ir remonto paslaugų pirkimas 2019-2020 metams | 262 500,00 | 87 500,00 | 350 000,00 | IRD |
| **3.2.** | **NACIONALINIS TIKSLAS: Sienų srities veiklos parama** | | | | |
| **3.2.1.** | **Nacionalinės SIS veiklos valdymas** | | | | |
| 3.2.1.2. | *Projektas:* N.SIS techninės priežiūros ir remonto paslaugų pirkimas 2019-2021 metams | 405 000,00 | 135 000,00 | 540 000,00 | IRD |

Pareiškėjas – Valstybės sienos apsaugos tarnyba prie Lietuvos Respublikos vidaus reikalų ministerijos (toliau – VSAT)

|  |  |  |  |  |  |
| --- | --- | --- | --- | --- | --- |
| Nr. | Konkretaus tikslo, nacionalinio tikslo, juos įgyvendinančio veiksmo bei kvietime teikti paraiškas projekto pavadinimas | Kvietime teikti paraiškas projekto finansavimas, eurais | | | Pareiškėjas |
| VSF lėšos | Bendrojo finansavimo lėšos | Iš viso |
| 1 | 2 | 5 | 6 | 7 |  |
| **2.** | **KONKRETUS TIKSLAS: SIENOS** | | | | |
| **2.4.** | **NACIONALINIS TIKSLAS: Nacionalinių pajėgumų stiprinimas** | | | | |
| **2.4.3.** | **Sienos kontrolės techninių priemonių įsigijimas** | | | | |
| 2.4.3.5. | *Projektas:* Kinologijos pajėgumų stiprinimas, III etapas | 34 000,00 | 34 000,00 | 68 000,00 | VSAT |
| **4.** | **KONKRETUS TIKSLAS: VEIKLOS PARAMA SPECIALIAI TRANZITO SCHEMAI VYKDYTI** | | | | |
| **4.2.** | **NACIONALINIS TIKSLAS: Keleivių, vykstančių STD/STGD pagrindu, patikra, supaprastinto tranzito taisyklių pažeidėjų nustatymas ir identifikavimas** | | | | |
| **4.2.3.** | **Aparatinės ir programinės įrangos, skirtos pasienio pareigūnams, atnaujinimas** | | | | |
| 4.2.3.2. | *Projektas:* Aparatinės ir programinės įrangos įsigijimas, II etapas | 99 000,00 | 0,00 | 99 000,00 | VSAT |
| **4.2.4.** | **VSAT informacinės sistemos VSATIS STD / STGD posistemių atnaujinimas** | | | | |
| 4.2.4.2. | *Projektas:* VSATIS modernizavimas | 100 300,00 | 0,00 | 100 300,00 | VSAT |
| **4.2.6.** | **STS domeno valdiklio ir kitos programinės įrangos pakeitimas** | | | | |
| 4.2.6.2. | *Projektas:* STS veiklai reikalingos programinės įrangos ir licencijų įsigijimas | 200 000,00 | 0,00 | 200 000,00 | VSAT |
| **4.4.** | **NACIONALINIS TIKSLAS: Reagavimo pajėgumų stiprinimas, siekiant užtikrinti sklandų Rusijos piliečių tranzitą** | | | | |
| **4.4.1.** | **Transporto priemonių atnaujinimas** | | | | |
| 4.4.1.2. | *Projektas:* STS transporto priemonių įsigijimas, II etapas | 1 300 683,00 | 0,00 | 1 300 683,00 | VSAT |
| **4.4.4.** | **Tarnybinių šunų ir su jų išlaikymu susijusi veikla** | | | | |
| 4.4.4.3. | *Projektas:* VSAT kinologijos pajėgumų stiprinimas, III etapas | 108 500,00 | 0,00 | 108 500,00 | VSAT |

Pareiškėjas –Lietuvos Respublikos užsienio reikalų ministerija (toliau – URM)

|  |  |  |  |  |  |  |
| --- | --- | --- | --- | --- | --- | --- |
| Nr. | Konkretaus tikslo, nacionalinio tikslo, juos įgyvendinančio veiksmo bei kvietime teikti paraiškas projekto pavadinimas | Kvietime teikti paraiškas projekto finansavimas, eurais | | | | Pareiškėjas |
| VSF lėšos | Bendrojo finansavimo lėšos | | Iš viso |
| 1 | 2 | 5 | 6 | | 7 |  |
| **4.** | **KONKRETUS TIKSLAS: VEIKLOS PARAMA SPECIALIAI TRANZITO SCHEMAI VYKDYTI** | | | | | |
| **4.1.** | **NACIONALINIS TIKSLAS: Supaprastinto tranzito dokumentų (STD) ir supaprastinto tranzito geležinkeliu dokumentų (STGD) išrašymo ir įteikimo sistemų modernizavimas** | | | | | |
| **4.1.1.** | **STGD IT sistemos techninės ir programinės įrangos atnaujinimas** | | | | | |
| 4.1.1.2. | *Projektas:* STGD IT sistemos techninės ir programinės įrangos atnaujinimas, II etapas | 340 000,00 | | 0,00 | 340 000,00 | URM |
| **4.1.3.** | **Stacionarių ir nešiojamųjų kompiuterių, MRZ skenerių, spausdintuvų, biuro technikos atnaujinimas** | | | | | |
| 4.1.3.2. | *Projektas:* Darbo vietų įrangos atnaujinimas, II etapas | 125 000,00 | | 0,00 | 125 000,00 | URM |
| **4.1.4.** | **STD / STGD sistemos veikimą užtikrinantiems darbuotojams jų administracinių, gyvenamųjų ir poilsio patalpų atnaujinimas** | | | | | |
| 4.1.4.3. | *Projektas:* Kondicionavimo sistemų ir elektros tinklų modernizavimas Lietuvos Respublikos ambasadoje Maskvoje, II etapas | 60 000,00 | | 0,00 | 60 000,00 | URM |
| **4.1.6.** | **Mobiliojo ryšio priemonių atnaujinimas** | | | | | |
| 4.1.6.2. | *Projektas:* Mobiliojo ryšio telefonų pirkimas, II etapas | 22 000,00 | | 0,00 | 22 000,00 | URM |

Pareiškėjas – Asmens dokumentų išrašymo centras prie Lietuvos Respublikos vidaus reikalų ministerijos (toliau – ADIC)

|  |  |  |  |  |  |  |
| --- | --- | --- | --- | --- | --- | --- |
| Nr. | Konkretaus tikslo, nacionalinio tikslo, juos įgyvendinančio veiksmo bei kvietime teikti paraiškas projekto pavadinimas | Kvietime teikti paraiškas projekto finansavimas, eurais | | | | Pareiškėjas |
| VSF lėšos | Bendrojo finansavimo lėšos | | Iš viso |
| 1 | 2 | 5 | 6 | | 7 |  |
| **4.** | **KONKRETUS TIKSLAS: VEIKLOS PARAMA SPECIALIAI TRANZITO SCHEMAI VYKDYTI** | | | | | |
| **4.6.** | **NACIONALINIS TIKSLAS: Papildomos veiklos sąnaudų kompensavimas** | | | | | |
| **4.6.1.** | **Papildomos veiklos sąnaudos, įskaitant konkrečiai specialios tranzito schemos veiklą vykdančio personalo atlyginimus** | | | | | |
| 4.6.1.19 | *Projektas:*  Papildomos ADIC veiklos sąnaudos 2019–2021 m.  *(viešieji pirkimai, atliekami pagal Viešųjų pirkimų, atliekamų gynybos ir saugumo srityje, įstatymą)* | 600 000,00 | | 0,00 | 600 000,00 | ADIC |

Direktoriaus pavaduotoja Rasa Suraučienė

Eglė Uleckienė, tel. (8 5) 249 9229, faks. (8 5) 251 4401, el. paštas: [e.uleckiene@cpva.lt](mailto:e.uleckiene@cpva.lt) Bylos Nr. 12.652